| Medaljeoversikt |
| --- |
| Konkurrerte for IndiaIndia India |
| Friidrett |
| Friidrett Asiamesterskap |
| Gull | 2017 Bhubaneswar |  4 x 400 m |
| Bronse | 2017 Bhubaneswar |  400 m |
| Sølv | 2015 Wuhan |  4 x 400 m |
| Friidrett Juniorasiamesterskap |
| Gull | 2016 Ho Chi Minh-byen |  400 m |
| Gull | 2016 Ho Chi Minh-byen |  4 x 400 m |
| Friidrett Ungdomsasiamesterskap |
| Sølv | 2015 Doha |  400 m |
| Friidrett Samveldelekene for ungdom |
| Sølv | 2015 Apia |  400 m |

**Jisna Mathew** (født 7. januar 1999 i Kerala) er en indisk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun kun deltok på 4 × 400 meter stafett uten å vinne medalje.

Hennes fremste internasjonale meritter er gull på 4 x 400 meter stafett og bronse på 400 meter under Asiamesterskapet i friidrett 2017.

Idrettskarriere
---------------

### 2015

Mathew vant 400 meter under det indiske ungdomsmesterskapet i 2015, der hun løp på 56,50 sekunder. Den 11. mai satte hun ny indisk ungdomsrekord på 400 meter i Doha, da hun fikk sølv i Ungdomsasiamesterskapet i friidrett 2015, kun slått av Salwa Eid Naser. 

Hun deltok på Indias stafettlag på 4 x 400 meter under Asiamesterskapet i friidrett 2015, der India kom på andreplass. Hun ble også tatt ut til å delta i VM i friidrett 2015, der hun deltok på 4 x 400 meter. India kom der på åttendeplass i sitt kvalifiseringsheat, og nådde ikke finalen.

I september fikk hun sølv på 400 meter under Samveldelekene for ungdom 2015, fem hundredeler bak Junelle Bromfield fra Jamaica.

### 2016

Hun vant 400 meter under Juniorasiamesterskapet i friidrett 2016. Under U20-VM i friidrett 2016 deltok hun på 400 meter og 4 x 400 meter. Hun ble diskvalifisert på 400 meter, for løping utenfor sin bane, og på stafetten fikk India tiende beste tid i kvalifiseringsheatet, og nådde ikke finalen.

Mathew var reserve på Indias stafettlag på 4 x 400 meter stafett under sommer-OL 2016, men de ble slått ut i innledningsheatet. 

### 2017

Hun deltok i Asiamesterskapet i friidrett 2017, og fikk der to medaljer. Individuelt fikk hun bronse på 400 meter, og India vant 4 x 400 meter stafett i dette mesterskapet. Hun deltok også på Indias stafettlag på 4 x 400 meter under VM i friidrett 2017, men laget ble diskvalifisert for å løpe utenfor banen.

I november vant hun 200 og 400 meter i U20-klassen under det indiske juniormesterskapet i friidrett. Hun satte ny mesterskapsrekorder på 200 meter, med tiden 24,24, og på 400 meter, med tiden 54,53.

Referanser
----------

1. ↑   World Athletics Database, World Athletics utøver-ID 295855[Hentet fra Wikidata]
2. ↑   World Athletics Database, besøkt 4. juli 2019[Hentet fra Wikidata]
3. ↑  The Hindu - *Run Jisna Run*, besøkt 2. januar 2017.
4. ↑  The Indian Express - *Running with the best, 16-year-old Jisna Mathew holds her own*, besøkt 3. januar 2017.
5. ↑  Athletics Asia - *21st Asian Athletics Championships 2015*, besøkt 3. januar 2018.
6. ↑  IAAF - *World Championships - Beijing 4 x 400 Metres Relay Women - Round 1*, besøkt 3.
 januar 2018.
7. ↑  QLD Athletics - *Commonwealth Youth Games 2015 - Girls 400 Metre Finals*, besøkt 3. januar 2018.
8. ↑  IAAF - *IAAF World U20 Championships Bydgoszcz 2016 - 400 Metres Women*, besøkt 3. januar 2018.
9. ↑  IAAF - *IAAF World U20 Championships Bydgoszcz 2016 - 4x400 Metres Women*, besøkt 3. januar 2018.
10. ↑  Times of India - *National Junior Athletics Championships: Jisna shines but Kerala dethroned*, besøkt 3. januar 2018.
11. ↑  Indian Athletics - *Amoj Jacob shatters decade old record at National Juniors* Arkivert 4. januar 2018 hos Wayback Machine. besøkt 3. januar 2018.

Eksterne lenker
---------------

* (en) Jisna Mathew – World Athletics Rediger på Wikidata
* (en) Profil hos All-Athletics.com Arkivert 3. januar 2018 hos Wayback Machine.